കൊട്ടിയൂര് വയനാട് ചുരംപാത തകര്ന്നുതന്നെ: മൂന്നുവര്ഷമായിട്ടും നവീകരിക്കാന് നടപടിയില്ല കൊട്ടിയൂര് വയനാട് ചുരംപാത തകര്ന്നുതന്നെ: മൂന്നുവര്ഷമായിട്ടും നവീകരിക്കാന് നടപടിയില്ല Photo: kel Mulaveli പാല്ചുരം റോഡില് പാര്ശ്വഭിത്തി തകര്ന്ന ഭാഗത്ത് നിര്മിച്ച മുളവേലിമുളകൊണ്ടുള്ള സുരക്ഷാവേലി മാത്രമാണ് ഇപ്പോഴത്തെ സുരക്ഷകൊട്ടിയൂര്: പ്രളയത്തില് തകര്ന്ന് മൂന്നുവര്ഷമായിട്ടും അടിയന്തര അറ്റകുറ്റപ്പണിപോലും നടത്താതെ കൊട്ടിയൂര് വയനാട് ചുരം പാത. 2018, 19 വര്ഷങ്ങളിലെ പ്രളയത്തില് ഉരുള്പൊട്ടലിലും പാറയിടിച്ചിലിലും തകര്ന്ന കൊട്ടിയൂര് ബോയ്സ് ടൗണ് പാല്ചുരം റോഡ് പുനര്നിര്മാണം ഇനിയും ആരംഭിച്ചിട്ടില്ല. ഈ റോഡിന്െറ പുനര്നിര്മാണത്തിനായി 10 കോടി രൂപയുടെ എസ്റ്റിമേറ്റ് തയാറാക്കി സമര്പ്പിക്കുകയും അടിയന്തരമായി പുനര്നിര്മിക്കുമെന്ന് സര്ക്കാര് പ്രഖ്യാപിക്കുകയും ചെയ്തെങ്കിലും തുടര്നടപടിയുണ്ടായില്ല.മലയോര ഹൈവേ, വിമാനത്താവള റോഡ് നിര്മാണവുമായി ബന്ധപ്പെട്ടും ഈ റോഡ് വീതികൂട്ടി നവീകരിക്കാന് ശിപാര്ശയുള്ളതാണ്. കണ്ണൂര്, വയനാട് ജില്ലകളെ ബന്ധിപ്പിക്കുന്നതോടൊപ്പം കേരള കര്ണാടക സംസ്ഥാനങ്ങളെ ബന്ധിപ്പിക്കുന്ന പാത കൂടിയാണിത്. പാര്ശ്വഭാഗങ്ങള് ഇടിഞ്ഞുപോയ പ്രദേശങ്ങളില് മുളകൊണ്ടുള്ള സുരക്ഷാവേലി മാത്രമാണ് ഇപ്പോഴത്തെ സുരക്ഷ.ചരക്കുലോറികള് കുടുങ്ങുന്നതും അപടത്തില്പെടുന്നതും നിത്യസംഭവമാണ്. ചൊവാഴ്ച പുലര്ച്ചയും ചുരത്തില് ആശ്രമം ജങ്ഷനുസമീപം ലോറി കുടുങ്ങി ഗതാഗതം തടസ്സപ്പെട്ടു. ഒരാഴ്ച മുമ്ബ് കണ്ടെയ്നര് ലോറിയും ചുരത്തില് അപകടത്തില്പെട്ടിരുന്നു. റോഡിനു വീതികുറവുള്ളതും നിര്ദേശങ്ങള് പാലിക്കാതെ വാഹനങ്ങള് ചുരമിറങ്ങിവരുന്നതുമാണ് വാഹനങ്ങള് കുടുങ്ങുന്നതിന്െറ പ്രധാന കാരണങ്ങള്. റോഡ് പുനര്നിര്മിക്കണം എന്നാവശ്യപ്പെട്ട് പഞ്ചായത്തും സണ്ണി ജോസഫ് എം.എല്.എയുമടക്കം നിവേദനം നല്കുകയും വിവിധ മന്ത്രിമാരെ കാണുകയും ചെയ്തെങ്കിലും നടപടി ഉണ്ടായില്ല. പേരാവൂര് സിവില് ഡിഫന്സ് സേനാംഗങ്ങളാണ് കഴിഞ്ഞ രണ്ടുവര്ഷവും ചുരത്തില് മുളകൊണ്ടുള്ള സുരക്ഷാവേലി നിര്മിച്ചത്. പാത പുനര്നിര്മാണം വൈകുന്തോറും പാതയിലെ യാത്രക്കാരുടെ നെഞ്ചിടിപ്പേറുകയാണ്.